open-index/open-wikipedia-markdown huggingface dataset:
Seututie 616

**Seututie 616** on seututie, joka johtaa Joutsasta Kangasniemelle. Tien eteläinen pää on Joutsassa, jossa se liittyy T-risteyksessä seututie 428:aan (Joutsa–Mäntyharju). Risteyksestä noin kilometri länteen kulkee valtatie 4 (E75), jolle on yhteys seututien 428:n kautta. Seututie 616 on tärkein tieyhteys pääkaupunkiseudun suunnasta Kangasniemelle. Koska Kangasniemi on suosittu kesämökkikunta etenkin pääkaupunkiseutulaisille, liikenne kesäviikonloppuisin on erittäin vilkasta. Tie on paikoin mutkainen ja mäkinen, joten sillä on nopeusrajoitus 80 km/h.

Tien nimenä on aluksi Kangasniementie, joka vaihtuu Joutsan maantieksi Kortesalmen sillalla kunnanrajalla. Ennen Kangasniemen kirkonkylää tie yhdistyy T-risteyksessä Pylvänälässä yhdystie 4421:een, jonka kautta valtatie 13 oli aiemmin linjattu. Kirkonkylän halki kuljettuaan 616 päättyy nykyiselle valtatie 13:lle Lapaskankaalla. Risteyksen jälkeen tie jatkuu seututie 447:nä kohti Pieksämäkeä.
Voitto Savela

**Voitto Savela** (18. joulukuuta 1937 &ndash; 20. helmikuuta 2002) oli vanhoillislestadiolainen saarnaaja vuodesta 1969 lähtien. Hän toimi Päivämies-lehden ja Siionin lähetyslehden päätoimittajana 1.8.1978 alkaen. Vuonna 1982 Savela valittiin Suomen Rauhanyhdistysten Keskusyhdistyksen pääsihteeriksi, jossa tehtävässä hän toimi vuoteen 2000 saakka, jolloin hän jäi eläkkeelle.

Vuosina 1962–1978 Savela toimi Haapajärven rauhanyhdistyksen johtokunnassa, joista viimeiset 12 vuotta yhdistyksen puheenjohtajana. Vuonna 1977 hän toimi Haapajärven suviseurojen päätoimikunnan puheenjohtajana.

Savela toimi kirkolliskokouksen edustajana vuodesta 1992 lähtien. Puoluekannaltaan hän edusti Suomen Keskustaa. Savela oli koulutukseltaan kansakoulun opettaja ja oli valmistunut Raahen seminaarista.

Voitto Savela meni naimisiin vuonna 1960 Anna-Maija Konosen kanssa. Heille syntyi 15 lasta.

## Voitto Savelan toiminta SRK:n palveluksessa
Voitto Savela aloitti SRK-uransa 1970-luvulla.

### Tiedotustoiminta
Voitto Savela kehitti SRK:n tiedotustoimintaa tarmokkaasti. Hän kannatti kaikenlaista avoimuutta ja hänellä oli tapana sanoa: ”Meillä ei ole muuta salaista kuin rippiasiat.” Hän pyrki luomaan ja ylläpitämään hyviä suhteita kirkon ja yhteiskunnan päättäjiin. Tähän hänellä oli hyvät mahdollisuudet vireässä yhteiskunnallisessa toiminnassa solmittujen yhteyksien ansiosta. Kirkolliskokouksen edustajana hän oli vuodesta 1992 lähtien. Vuodesta 1985 asti julkaistu SRK:n vuosikirja oli osa tiedotustoiminnan kehittämistä, missä Voitto Savelan työpanos oli merkittävä.

### Nuorisotyö
Nuorisotyöstä Voitto Savelalla oli kokemusta jo nuoresta saakka rovasti Veikko Pentikäisen johtaman Haapajärven seurakunnan partiotoiminnan kautta. 1970-luvun lopulla SRK otti nuorisotyön osaksi toimintaansa. Samalla alkoi leiritoiminnan voimakas kasvu ja monipuolistuminen. Nuorisotyön tarpeisiin hankittiin neljä uutta leirikeskusta Haapajärvelle, Hankasalmelle, Kuusamoon ja Rovaniemelle. Kolmas kristillinen kansanopisto perustettiin Ranualle 1987. Voitto Savela kuului uuden opiston johtokuntaan kuolemaansa saakka. Vuonna 2000 Voitto Savelalle myönnettiin valtakunnallinen tunnustus kasvatustyöstä ja opetusneuvoksen arvonimi.

## Sielunhoito
Voitto Savela on kertonut saaneensa käytännön sielunhoidosta oppia haapajärvisiltä puhujilta Arvi Hinsalalta, Eemil Kettukankaalta, Veikko Pentikäiseltä ja Aukusti Törölältä. Sielunhoitajana Savela oli lämmin ihminen.

## Lähteet
Pakkotoisto

**Pakkotoisto** () on voimailussa ja kehonrakennuksessa käytettävä termi vielä uupumisen jälkeen "pakolla" suoritetuista muutamasta harjoitusliikkeistä. 

Lihasta voidaan kuorman ja harjoitusmäärän lisäämisen lisäksi ylikuormittaa myös erilaisin harjoituksen tehokeinoin. Yksi tällainen menetelmä on pakkotoistot, joissa avustaja avustaa harjoittelijan uuvuttua vielä muutaman lisätoiston. Tällöin lihas pakotetaan jatkamaan voimantuottoa, kun se on osittain väsynyt. Menetelmän tehokkuuden arvellaan perustuvan useamman motorisen yksikön aktivoitumiseen kuin mitä tavallisella harjoitussarjalla olisi mahdollista ja siten riittävän harjoitusvaikutuksen saavuttamiseen. Pakkotoistomenetelmä aiheuttaa myös merkittävää lihasarkuutta. Tutkimusten mukaan pakkotoistojen käyttö stimuloi hormonitoimintaa, erityisesti kortisolin ja kasvuhormonin osalta ja lisää hermo-lihasjärjestelmän kuormittumista. 

## Lähteet
Confederation Bridge

**Confederation Bridge** () on Prinssi Edwardin saaren ja mantereisen New Brunswickin provinssin yhdistävä silta Kanadassa. Se ylittää Northumberlandinsalmen kapeimman kohdan, Abegweit Passagen.

Sillan rakennustyöt käynnistettiin vuoden 1993 lokakuussa, ja ne jatkuivat kolmen ja puolen vuoden ajan. Silta maksoi noin miljardi Kanadan dollaria. Silta avattiin 31. toukokuuta 1997. Sillan kokonaispituus on 12,9 kilometriä ja sen pisin jänneväli on 250 metriä. Leveyttä sillä on 11 metrin verran. 

Silta on kaksikaistainen tullisilta ja osa Trans-Canada Highwaytä. Tulleja maksetaan vain poistuessa Prinssi Edwardin saarelta. Jalankulkijoilla ja pyöräilijöillä ei ole mahdollisuutta ylittää siltaa omin avuin, vaan heidän on käytettävä maksullista sukkulaliikennettä.

## Lähteet

## Aiheesta muualla
* Confederationbridge.com
Ammo Baba

**Emmanuel Baba Dawud** (27. marraskuuta 1934 – 27. toukokuuta 2009) eli **Ammo Baba**(arabiaksi: عمو بابا,syyriaksi: ܥܡܘ ܒܒܐ) oli entinen irakilais-assyrialainen, kansainvälisesti tunnettu jalkapalloilija ja Irakin maajoukkueen valmentaja. Baba teki ensimmäisen maalinsa Irakin hyväksi vuonna 1957 ottelussa Marokkoa vastaan II suuressa pan-arabilaisessa pelissä Beirutissa.

## Ura valmentajana

Baba loukkaantui vuonna 1965, ja hänestä tuli bagdadilaisen joukkueen valmentaja.

Vuonna 1971 Babasta tuli Irakin armeijan jalkapallojoukkueen valmentaja. Hänen aikanaan armeijan jalkapalloseura voitti vuosina 1972, 1977 ja 1979 Ranskan, Saksan, Itävallan, Kreikan, Italian, Norsunluurannikon ja Nigerian joukkueet.

Ammo Babasta tuli vuonna 1979 Irakin maajoukkueen valmentaja. Maa voitti 1980-luvulla monta ottelua; sitä aikaa kutsutaan Irakin jalkapallohistorian kulta-ajaksi.

Hän oli myös olympiajoukkueen valmentajana Moskovassa (1980), Los Angelesissa (1984) ja Soulissa (1988).

Baba valmensi Irakin voittoon myös Persianlahden maiden peleissä (1979, 1984 ja 1988) sekä Aasian peleissä vuosina 1982, 1985 ja 1988.

## Yksityiselämä

Kristitty Ammo Baba erosi monta kertaa vaimostaan. Kaikki Baban perheenjäsenet asuvat Chicagossa; Baba itse asui Bagdadissa ja toimi nuorten jalkapalloseuran valmentajana.

20. tammikuuta vuonna 2006 71-vuotias Baba joutui Irakin vastarinnan kohteeksi asunnossaan. Hänet sidottiin, hänen kasvonsa peitettiin, hänet hakattiin ja ryöstettiin. Irakin presidentti Jalal Talabani lupasi maksaa itse kaikki Baban sairaalakulut.
Sergei Beloglazov

**Sergei Beloglazov** (, s. 16. syyskuuta 1956) on Neuvostoliittoa edustanut vapaapainin kaksinkertainen olympiavoittaja.

Sergei Beloglazov nousi Neuvostoliiton vapaapainimaajoukkueeseen kaksoisveljensä Anatolin jälkiä seuraten 1970-luvun lopulla. Ensimmäiset arvokisamitalinsa Sergei Beloglazov otti vuonna 1979: EM-kultaa ja MM-hopeaa 57 kilon sarjassa. Seuraavana vuonna Moskovan olympiakisoissa hän voitti kultaa selätettyään viisi vastustajaansa ja voitettuaan viimeisessä ottelussa Mongolian Dugassuren Ouinboldin ulosajolla. Moskovan jälkeenkin Beloglazov oli arvokisoissa voittamaton. Yksi maailmanmestaruuksista tuli painavammassa, 62 kilon sarjassa, kun vaihteeksi Anatoli-veli edusti Neuvostoliittoa 57-kiloisissa. Los Angelesin 1984 olympiakisoihin veljekset eivät päässeet olympiaboikotin vuoksi, mutta Sergei Beloglazov jatkoi uraansa vielä Soulin 1988 olympiakisoihin. Siellä hän voitti finaalissa Iranin Askari Mohammadianin pistein 5–1 ja sai toisen kultamitalinsa.

Nykyään Beloglazov toimii Venäjän naispainimaajoukkueen päävalmentajana.

## Saavutuksia
* Olympiakultaa Moskovassa 1980 ja Soulissa 1988 (sarja 57 kg)
* MM-kultaa Skopjessa 1981 (sarja 57 kg), Edmontonissa 1982 (sarja 62 kg), Kiovassa 1983, Budapestissa 1985 ja 1986 sekä Clermont-Ferrandissa 1987 (sarja 57 kg)
* MM-hopeaa San Diegossa 1979 (sarja 57 kg)
* EM-kultaa Bukarestissa 1979, Varnassa 1982, Jönköpingissä 1984, Velikotarnovossa 1987 ja Manchesterissa 1988 (sarja 57 kg)

## Lähteet
* 

### Viitteet
Agha Petros

**Agha Petros** () (1. huhtikuuta 1880 – 2. helmikuuta 1932) oli assyrialainen kenraali ensimmäisen maailmansodan aikana.

Petros syntyi Ala-Bazin kylässä Osmanien valtakunnassa (nykyistä Turkin itäosaa, Irakin ja Iranin rajalla). Agha meni peruskoulun päätyttyä Urmiaan (nykyistä Irania) eurooppalaiseen lähetyskouluun. Agha asui kolme vuotta Yhdysvalloissa. Hän oli hyvin kielitaitoinen: hän puhui syyriaa, arameaa, turkkia, arabiaa, ranskaa, farsia, englantia ja venäjää. Kielitaitoisena hän pääsi töihin Turkin konsulaattiin Urmiaan. Hänestä tuli vuonna 1909 Turkin konsuli.

Britit veivät hänet Mesopotamiaan eli nykyiseen Irakiin. Hän muutti myöhemmin Toulouseen Ranskaan. Hän otti osaa Kansainliiton rauhankonferenssiin 26. lokakuuta 1923. Hänet myrkytettiin ja hän kuoli Ranskassa 2. helmikuuta 1932.

Agha Petros voitti turkkilaiset Sauj Bulakissa ja ajoi heidät takaisin Rowanduziin. Agha Petroksesta ei tullut assyrialaisten tai armenialaisten johtajaa alueella, eikä hänellä ollut paljon valtaa siellä. Hän ei saanut liitettyä armenialaisia tai assyrialaisia yhteen ja taistelemaan Turkkia vastaan.
Painin maailmanmestaruuskilpailut 1985 (kreikkalais-roomalainen paini)

**Vuoden [[Urheiluvuosi 1985|1985]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 8. elokuuta – 12. elokuuta 1985 Kolbotnissa, Norjassa. Kisoissa painittiin kymmenessä painoluokassa.

## Mitalistit

## Tilastot maittain

## Suomen edustajat

## Lähteet
* 
* Turun Sanomat 9.-13.8.1985
* FILA:n tietokanta
Painin maailmanmestaruuskilpailut 1990 (kreikkalais-roomalainen paini)

**Vuoden [[Urheiluvuosi 1990|1990]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 19. lokakuuta – 21. lokakuuta 1990 Ostiassa, Italiassa. Kisoissa painittiin kymmenessä painoluokassa.

## Mitalistit

## Tilastot maittain

## Suomen edustajat

## Lähteet
* 
* FILA:n tietokanta
Painin maailmanmestaruuskilpailut 1993 (kreikkalais-roomalainen paini)

**Vuoden [[Urheiluvuosi 1993|1993]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 16. syyskuuta–19. syyskuuta 1993 Tukholmassa, Ruotsissa. Kisoissa painittiin kymmenessä painoluokassa.

## Mitalistit

## Tilastot maittain

## Suomen edustajat

## Lähteet
* FILA:n tietokanta
*
Painin maailmanmestaruuskilpailut 1994 (kreikkalais-roomalainen paini)

**Vuoden [[Urheiluvuosi 1994|1994]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 8. syyskuuta–11. syyskuuta 1994 Tampereella, Suomessa. Kisapaikka Tampereella oli Hakametsän halli. Kisoissa painittiin kymmenessä painoluokassa.

Kilpailujen johtajana Tampereella toimi Lars Rantanen ja pääsihteerinä hänen vaimonsa Taina Rantanen.

## Mitalistit

## Tilastot maittain

## Suomen edustajat

## Lähteet
* FILA:n tietokanta
*
Kojiki

**Kojiki** (, ) on yksi vanhimmista säilyneistä japanilaisista kirjoista ja vanhin tunnettu japanilainen historiateos. Se on valmistunut vuonna 712 ja siinä kerrotaan Japanin historia maailman luomisesta keisarinna Suikon hallituskauteen 600-luvun alussa.

*Kojiki* luotiin korostamaan keisarin asemaa ja jumalallista alkuperää kiinalaisen mallin mukaan. Se saattaa perustua aiempiin, mahdollisesti tuhoutuneisiin heimokronikoihin. Kirjan esipuheessa Ō no Yasumaro kertoo keisarinna Genmein määränneen hänet kirjoittamaan *Kojikin* keisari Tenmun hovipalvelija Hieda no Aren ulkomuistista kertomien, vanhemmista kronikoista opeteltujen tietojen mukaan. Kronikka jakautuu kolmeen osaan: ensimmäinen osa käsittää mytologisen luomiskertomuksen, toinen osa käsittelee keisari Jinmua, Yamaton valtion perustamista sekä viittätoista Jinmua seurannutta legendaarista keisaria ja kolmas osa kahdeksaatoista seuraavaa keisaria. 

Vuonna 720 valmistui seuraava kronikka, *Kojikia* laajempi *[[Nihonshoki]]*.

## Kojiki-den

Motoori Norinaga julkaisi Edo-kaudella 44-osaisen tutkimuksen *Kojikista* nimeltä *Kojiki-den* ().

## Lähteet

## Aiheesta muualla
* http://www.isejingu.or.jp/english/myth/myth1.htm 
* Kojikin uudistettu versio vuodelta 1910  
* The Internet Sacred Text Archive &ndash; Basil Hall Chamberlainin käännös *Kojikista* vuodelta 1919.
Höga kusten -silta

**Höga kusten -silta** () on Ångermanjoen ylittävä sekä Kramforsin ja Härnösandin kunnat yhdistävä silta Ångermanlandin maakunnassa Pohjois-Ruotsissa. Se sijaitsee Korkearannikon rannikkoalueella. Silta on Tanskan Ison-Beltin sillan jälkeen Skandinavian toiseksi pisin ja maailman kahdeksanneksi pisin riippusilta 1&nbsp;800 metrin kokonaispituudellaan. Sillan pääjänne on 1 210 metriä, ja betoniset pylonit kohoavat 182 metrin korkeuteen vedenpinnasta. Silta vihittiin käyttöön 1. joulukuuta 1997. Käyttöön vihittäessä silta oli maan korkein rakennelma, myöhemmin sen on ohittanut Juutinrauman silta.

Silta rakennettiin vuosina 1993–1997 tiesillaksi Eurooppatie 4:lle korvaamaan nykyliikenteelle liian pieneksi käynyt Sandöbron-silta. Höga kusten -sillan rakensi ruotsalaisen Skanskan, tanskalaisen Monberg & Thorsenin ja norjalaisen terärakentaja Alfred Andersenin muodostama työyhteenliittymä. Sillan myötä rakennettiin 32 kilometriä uutta valtatietä, uudelle osuudelle tuli 34 muutakin siltaa. 

## Lähteet

## Aiheesta muualla

*Höga kusten -silta Structuraessa
Anatoli Beloglazov

**Anatoli Beloglazov** (s. 16. syyskuuta 1956 Kaliningrad) on Neuvostoliittoa edustanut vapaapainin olympiavoittaja.

Beloglazov voitti olympiakultaa vapaapainin 52 kilon sarjassa Moskovassa 1980. Hänen kaksoisveljensä Sergei Beloglazov voitti kultaa samoissa kisoissa, sarjana 57 kiloa.

Anatoli Beloglazov voitti maailmanmestaruuden kolmasti. Vuoden 1977 mestaruus  tuli kevyimmässä eli 48 kilon sarjassa ja vuoden 1978 mestaruus 52-kiloisissa. Kolmas mestaruus tuli vuonna 1982 57 kilon sarjassa, josta Sergei-veli joutui hetkeksi väistymään yhtä sarjaa ylemmäksi. Olympiaboikotin vuoksi Neuvostoliiton painijat eivät päässeet Los Angelesin 1984 olympiakisoihin, ja Anatoli Beloglazov lopettikin kansainvälisen painiuransa siihen.

## Saavutuksia

* Olympiakultaa Moskovassa 1980 (sarja 52 kg)
* MM-kultaa Lausannessa 1977 (sarja 48 kg), Mexico Cityssä 1978 (sarja 52 kg) ja Edmontonissa 1982 (sarja 57 kg).
* MM-pronssia Kiovassa 1983 (sarja 52 kg)
* EM-kultaa 1975 ja 1976 (sarja 48 kg)

## Lähteet
*
Sandö

**Sandö** voi tarkoittaa seuraavia:

* Santala, ruots. *Sandö*, kylä Hangossa
* Santala, ruots. *Sandö*, rautatieseisake Hangossa
* Santasaari, ruots. *Sandö*, kylä Kemiön saaressa
* Sandö, kylä Nauvossa
* Sandö, kylä Vårdössä
* Hietasaari, ruots. *Sandö*, saari Vaasassa
* Saantee, ruots. *Sandö*, niemi Ahlaisssa Porissa
* Sandö, saari Kramforsissa
* Sandö, saari Pernajassa.

## Katso myös
*Sandön
Babsk

**Babsk** on kylä Biała Rawskan kunnassa Rawan piirikunnassa Łódźin voivodikunnassa keskisessä Puolassa. Se sijaitsee noin 62 kilometriä Varsovasta lounaaseen. Vuoden 2011 väestönlaskennan mukaan kylässä asui 578 asukasta.

## Lähteet

## Aiheesta muualla
Music for Nations

**Music for Nations** oli brittiläinen itsenäinen levy-yhtiö, joka oli erikoistunut pääosin rock- ja metallimusiikin tuottamiseen. Se oli isomman levy-yhtiö Zomba Recordsin tytäryhtiö.

## Historia

Music for Nations sai alkunsa vuonna 1983 Martin Hookerin perustamana. 1980-luvulla MFN nousi yhdeksi Euroopan johtavista rock- ja metallimaailman julkaisijoista yhtyeiden kuten Metallican, Megadethin ja Slayerin kanssa tekemillään sopimuksilla. Esimerkiksi Metallican ollessa MFN:n listoilla yhtye ehti saavuttaa kolme kultalevyä. Yhtiön laajetessa sen sopimuspiiriin liittyi useita metalliyhtyeitä, kuten Testament, Opeth, Paradise Lost, Cradle of Filth ja Anathema.

## Under One Flag
Vuosina 1985–1989 yhtiöllä oli oma alamerkkinsä Under One Flag, joka julkaisi speed- ja thrash metallia sekä lisenssillä yhdysvaltalaisen Combat Recordsin tuotantoa. Under One Flag julkaisi levyjä yhtyeiltä kuten Onslaught, Possessed, Nuclear Assault, Bathory, Venom, Forbidden, Sacrilege ja Acid Reign.  

## Yhtiön lopetus

Levy-yhtiö lopetti toimintansa kokonaan vuonna 2004 sulauttaen kataloginsa kokonaan sen äitiyhtiöön Zomba Recordsiin.

## Yhtyeitä

* Acid Drinkers
* Agent Steel
* Amplifier
* Anathema
* Apes Pigs and Spacemen
* Battleaxe
* Cradle of Filth
* Dispatched
* Entombed
* Freak of Nature
* Godflesh
* InMe
* Lost Horizon
* Megadeth
* Metallica
* Opeth
* Paradise Lost
* Spiritual Beggars
* Slayer
* Three Days Grace
* Tigertailz
* XisLoaded

## Lähteet

## Aiheesta muualla
* Zomba Recordsin kotisivu
Painin maailmanmestaruuskilpailut 1997 (kreikkalais-roomalainen paini)

**Vuoden 1997 [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 10.–13. syyskuuta 1997 Wrocławissa, Puolassa. Kisoissa painittiin kahdeksassa painoluokassa.

## Mitalistit

## Tilastot maittain

## Suomen edustajat

## Lähteet
* FILA:n tietokanta
* 

## Aiheesta muualla
* Ylen Elävä arkisto: Marko Yli-Hannukselasta maailmanmestari
Mikko Lasaroff

**Mikko Lasaroff** (s. 1978) on suomalainen lentopalloilija, pelipaikaltaan yleispelaaja. Hän pelasi SM-liigassa Mutalan Riennon liigajoukkueessa 107 ottelua. Hän on Mutalan Riennon kasvatti ja oli edustusjoukkueessa tärkeä lenkki. Hänen enimmäisulottuvuutensa oli 330&nbsp;cm. Lasaroff on ammatiltaan palomies-sairaankuljettaja.

## Lähteet
Painin maailmanmestaruuskilpailut 1995 (kreikkalais-roomalainen paini)

**Vuoden [[Urheiluvuosi 1995|1995]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 12. lokakuuta – 15. lokakuuta 1995 Prahassa, Tšekin tasavallassa. Kisoissa painittiin kymmenessä painoluokassa.

## Mitalistit

## Tilastot maittain

## Suomen edustajat

## Lähteet
* FILA:n tietokanta
*
Painin maailmanmestaruuskilpailut 2003 (kreikkalais-roomalainen paini)

**Vuoden 2003 [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 2.–5. lokakuuta 2003 Créteil'ssä, Ranskassa. Kisoissa painittiin seitsemässä painoluokassa.

## Mitalistit

## Tilastot maittain

## Suomen edustajat

## Lähteet
* FILA:n tietokanta
*
Nyrkkeilyn maailmanmestaruuskilpailut 2003

**Vuoden [[2003]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 6. heinäkuuta – 12. heinäkuuta 2003 Bangkokissa, Thaimaassa. Kisoissa oteltiin 11 painoluokassa.

## Mitalistit

## Suomen edustajat

## Lähteet
*
Indeksi

**Indeksi** voi tarkoittaa

* Tilastotieteessä muutosta ilmaisevaa suhdelukua
* Hintaindeksi, inflaatiota mittaavia tunnuslukuja, esimerkiksi kuluttajahinta- tai rakennuskustannusindeksi
* Osakeindeksiä
* Viitenumeroa
* Kansaneläkeindeksi
* Taitettu indeksi
* Sisällys- tai hakusanaluetteloa
* Katolisen kirkon aikoinaan ylläpitämää kiellettyjen kirjojen luetteloa, *[[Index librorum prohibitorum]]*
* Semiotiikassa merkkiä, jolla on selkeä kausaalinen yhteys kohteeseensa
* Miekkailussa ottelijan  annettujen ja vastaanotettujen osumien suhdetta
Nyrkkeilyn maailmanmestaruuskilpailut 2001

**Vuoden [[2001]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 2. kesäkuuta – 11. kesäkuuta 2001 Belfastissa, Pohjois-Irlannissa. Kisoissa oteltiin 12 painoluokassa.

## Suomen edustajat

## Lähteet
*
Nyrkkeilyn maailmanmestaruuskilpailut 1999

**Vuoden [[1999]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 20. elokuuta – 27. elokuuta 1999 Houstonissa, Texasissa, Yhdysvalloissa. Kisoissa oteltiin 12 painoluokassa.

## Suomen edustajat

## Lähteet
*
Sankariniemen stadion

**Sankariniemen stadion** on Iisalmessa sijaitseva yleisurheilu- ja jalkapallostadion. Kentällä on muun muassa 8 kestopäällysteistä juoksurataa. Jalkapallossa sitä käyttää kotikenttänään kolmosessa pelaava Pallo-Kerho 37 ja naisjalkapallojoukkue Klubi-36. Stadionin yleisökapasiteetti on 5&nbsp;000 ja 1&nbsp;500 paikoista on katettu. 

Stadionilla on pelattu myös Suomen nuorten jalkapallomaaotteluja. Kentän yleisöennätys on vuodelta 1979, jolloin Suomen nuorten maaottelua Skotlantia vastaan seurasi 3&nbsp;510 katsojaa.

## Lähteet
Painin maailmanmestaruuskilpailut 2001 (kreikkalais-roomalainen paini)

**Vuoden 2001 [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 6.–9. joulukuuta 2001 Patraksessa, Kreikassa. Kisoissa painittiin kahdeksassa painoluokassa.

## Mitalistit

## Tilastot maittain

## Suomen edustajat

## Lähteet
* FILA:n tietokanta
*
Nyrkkeilyn maailmanmestaruuskilpailut 1997

**Vuoden [[1997]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 18. lokakuuta – 26. lokakuuta 1997 Budapestissa, Unkarissa. Kisoissa oteltiin 12 painoluokassa.

## Suomen edustajat

## Lähteet

*
Nyrkkeilyn maailmanmestaruuskilpailut 1995

**Vuoden [[1995]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 7. toukokuuta – 14. toukokuuta 1995 Berliinissä, Saksassa. Kisoissa oteltiin 12 painoluokassa.

## Suomen edustajat

## Lähteet
*
Umaru Yar’Adua

**Umaru Musa Yar’Adua** (9. heinäkuuta 1951 Katsina, Katsina, Brittiläinen Nigeria – 5. toukokuuta 2010 Abuja, Nigeria) oli Nigerian neljännen tasavallan toinen presidentti vuosina 2007&ndash;2010. Hän toimi ennen presidenttiyttään Katsinan osavaltion kuvernöörinä Pohjois-Nigeriassa 29. toukokuuta 1999 &ndash; 28. toukokuuta 2007. Hän oli valtaa pitävän PDP-puolueen jäsen. PDP-puolueen puheenjohtaja ja edellinen presidentti Olusegun Obasanjo oli henkilökohtaisesti valinnut Umaru Yar’Aduan seuraajakseen. Tämä oli myös Obasanjon varapresidentin nuorempi veli.

Joulukuun 2009 alussa Yar’Aduan ilmoitettiin olevan sydänpussin tulehduksen takia hyvin heikossa tilassa. Häntä hoidettiin Jeddassa Saudi-Arabiassa. Helmikuussa 2010 varapresidentti Goodluck Jonathan otti presidentin viran hoidettavakseen, kun Nigerian parlamentti oli kannattanut Jonathanin valitsemista virkaa tekeväksi presidentiksi.

5. toukokuuta 2010 uutisoitiin Yar’Aduan kuolleen.

## Lähteet
The Blood Divine

**The Blood Divine** oli brittiläinen doom metal -yhtye, joka perustettiin vuonna 1995 ja hajosi vuonna 1998.

## Historia
Yhtyeen ovat perustaneet Cradle of Filth -yhtyeestä tunnetut Paul Allender, Paul Ryan ja Benjamin Ryan, jotka  perustivat yhtyeen jätettyään Cradle of Filthin. Anathema-yhtyeen laulaja Darren White liittyi pian yhtyeeseen jalanjäljissään rumpali William Sarginsson sekä basisti Steve Maloney. Uransa aikana yhtye julkaisi kaksi täysmittaista albumia sekä yhden yhdistelmäalbumin kahden albumin kappaleista.

Yhtye julkaisi debyyttialbuminsa *[[Awaken]]in* vuonna 1996 Peaceville Recordsin levymerkillä, kuten myös seuraaja-albuminsa *[[Mystica]]n* (1997). Paul Allender jätti yhtyeen *Mystica*-albumin nauhoitusten aikaan, ja vuonna 1998 myös Benjamin Ryanin lopetettua yhtye oli valmista kauraa, ja hajosi lopullisesti samana vuonna.

Vuonna 2002 Peaceville julkaisi yhtyeen kappaleiden pohjalta yhdistelmäalbumin *[[Rise Pantheon Dreams]]*, joka sisälsi kappaleita *Awakenilta* ja *Mysticalta*, sekä myös kaksi aiemmin julkaisematonta kappaletta ja kaksi live-kappaletta.

Allender liittyi myöhemmin takaisin Cradle of Filthiin, jalanjäljissään myös rumpali Sarginsson, joka ei aiemmin yhtyeessä ollut soittanut. Sarginsson liittyi CoF:iin rumpali Adrian Erlandssonin jätettyä sen.

## Kokoonpano
* Benjamin Ryan – koskettimet, urut, laulu
* Paul Ryan – kitarat
* Paul Allender – kitarat (1995–1996)
* Darren White – laulu
* William Sarginson – rummut
* Steve Maloney – basso

## Diskografia

* *[[Awaken]]* (1996)
* *[[Mystica]]* (1997)
* *[[Rise Pantheon Dreams]]* (yhdistelmäalbumi, 2002)

## Lähteet

## Aiheesta muualla
* The Blood Divinen kotisivu
Nyrkkeilyn maailmanmestaruuskilpailut 1993

**Vuoden [[1993]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 7. toukokuuta – 16. toukokuuta 1993 Tampereella, Suomessa. Kisoissa oteltiin 12 painoluokassa.

## Mitalistit

## Suomen edustajat

## Muuta

Vasili Kirjanov valittiin Suomen edustajaksi 91 kilon sarjaan, mutta hän ei voinut otella, koska hän ei saanut Suomen kansalaisuutta kisojen alkuun mennessä.
Kullervo Hulkko

**Kullervo Kuudes Veikko Hulkko** (2. heinäkuuta 1914 Kemijärvi &ndash; 17. joulukuuta 1965 Oulu) oli vanhoillislestadiolainen rovasti ja kirkkoherra. Vuodesta 1959 alkaen hän toimi Oulun tuomiokapitulin notaarina ja sittemmin Oulun yliopiston opettajainvalmistuslaitoksen uskonnon lehtorina. 

## Henkilöhistoria
Hulkon vanhemmat olivat Kemiyhtiön konttoripäällikkö Arvid Hulkko ja Hilja Pöykkö, joiden perheessä oli 14 lasta. Hänen puolisonsa vuodesta 1941 oli Toini Annikki Liakka. Lukion Hulkko kävi Oulun lyseossa, minkä jälkeen hän vuonna 1933 kirjoittautui Helsingin yliopiston teologiseen tiedekuntaan. Hänet vihittiin papiksi 11.9.1936 Oulussa. Hulkko suoritti filosofian kandidaatin tutkinnon 1939 ja teologian lisensiaatin tutkinnon 1955. Syksyllä 1950 hän opiskeli Lundin yliopistossa kolme kuukautta.

Hulkko tunnettiin vanhoillislestadiolaisena pappina, saarnamiehenä ja kirkkohistorian tutkijana Suomessa, Pohjoismaissa ja Amerikassa. Papin tehtävät hän aloitti ensin sotilaspappina. Haavoituttuaan elokuussa vuonna 1941 rintamalla Kemijärvellä hän toimi jonkin aikaa myös vt. kirkkoherrana. Myöhemmin hän työskenteli pappina Kajaanissa ja Iisalmessa ja kirkkoherrana Kuivaniemellä ja Iissä ennen siirtymistään Ouluun. Oulussa Hulkko toimi ensin Oulun tuomiokunnan notaarina ja vuodesta 1960 Oulun opettajainvalmistuslaitoksen uskonnonlehtorina. Oulussa asuessaan hän toimi myös muun muassa kaupunginvaltuutettuna.

## Kirjallinen tuotanto
Hulkko julkaisi useita uskonnollisia teoksia ja uskontoon liittyviä tietokirjoja ja muita julkaisuja:
*
*
*
*
*
*

## Lähteet
Nyrkkeilyn maailmanmestaruuskilpailut 1991

**Vuoden [[1991]] [[nyrkkeily]]n [[nyrkkeilyn maailmanmestaruuskilpailut|maailmanmestaruuskilpailut]]** järjestettiin 14. marraskuuta – 24. marraskuuta 1991 Sydneyssä, Australiassa. Kisoissa oteltiin 12 painoluokassa.

## Suomen edustajat

## Lähteet
*
Anurognathus

***Anurognathus ammoni*** oli eräs jurakaudella elänyt lentolisko. Siitä tunnetaan vain yksi Solnhofenin kalkkikivestä Baijerista löytynyt luuranko. Luuranko löydettiin vuonna 1923 ja se on ajoitettu 156–144 miljoonan vuoden taakse myöhäiselle jurakaudelle. *Anurognathuksen* ruumiinpituus oli vain 9 senttimetriä, mutta siipiväli ylsi 50 senttimetriin. Painoa oli vain muutama gramma. Lajilla oli lyhyt pää, jossa oli pienet terävät hampaat, joilla se luultavasti söi pieniä hyönteisiä. Häntä oli surkastunut pieneksi, mutta teki sen lennosta taidokkaamman. Se kuului silti pitkähäntäisten lentoliskojen ryhmään. Sana *Anurognathus* tarkoittaa ”ilman häntää ja leukaa”.
Alexandre Herculano

**Alexandre Herculano de Carvalho e Araújo** (1810 Lissabon, Portugali – 1877 Vale de Lobos, Portugali) oli uuden ajan kuuluisimpia portugalilaisia runoilijoita ja prosaisteja, portugalilaisen romanttisen koulukunnan perustajia. Hän oli kuninkaallisen kirjaston kirjastonhoitaja.

Herculano oli vuodesta 1837 *Panorama*-lehden päätoimittaja ja julkaisi siinä ensimmäisiä runojaan. Suurin osa hänen runotuotannostaan sisältyy kokoelmaan *Harpa do Crente* (1838). Hänen esikoisteoksensa oli rytmisellä proosalla kirjoitettu raamatullis-poliittinen runoelma *A voz do propheta* (1836). Sitä seurasi runokokoelma, niinikään sisällykseltään uskonnollis-poliittinen, *A harpa do crente* (1838). Ansiokkaita ovat hänen romaaninsa *Eurico, o presbytero* ja kertomus *O monge de Cister*. *Monastica*-sarja oli Portugalissa historiallisen romaanin alkuunpanija. Herculano on kirjoittanut romaanien lisäksi muitakin historiateoksia, joista ansiokkaimpia ovat *Historia da Portugal* (1854–1859) ja *Da origem e estabelecimento da inquisição em Portugal* (1854–1859). 

## Teokset
### Runokokoelmat
* *A Voz do Profeta* (1836)
* *A Harpa do Crente* (1838)
* *Poesias* (1850)

### Näytelmät
* *O Fronteiro de África ou três noites aziagas* (1838)
* *Os Infantes em Ceuta* (1842)

### Romaanit
* *O Pároco de Aldeia* (1851)
* *O Galego: Vida, ditos e feitos de Lázaro Tomé* (1846)
* *O Bobo* (1843)
* *O Monasticon*
** *Eurico, o Presbítero: Época Visigótica* (1844)
** *O Monge de Cister: Época de D. João I* (1848)
* *Lendas e narrativas* (1851)

## Lähteet

## Kirjallisuutta
* *Maailmankirjallisuuden kultainen kirja. Espanjan ja Portugalin kirjallisuuden kultainen kirja*, WSOY 1954 (sisältää Alexandre Herculanon tekstinäytteitä)

## Aiheesta muualla

* Herculano de Carvalho e Araujo, Alexandre, Nordisk familjebok, 11 Uggleupplagan 
* Alexandre Herculanon teoksia projekti Gutenbergissa
Jerry Houser

**Jerry Houser** (s. 14. heinäkuuta 1952 Los Angeles, Kalifornia) on yhdysvaltalainen näyttelijä ja ääninäyttelijä.

Houserin ura alkoi 1970-luvulla kun hän vieraili eri televisiosarjoissa ja elokuvissa. Hän tulikin tunnetuksi vuoden 1977 elokuvasta Lämäri. Kuitenkin 1980-luvulta lähtien Houser on toiminut enemmän ääninäyttelemisen parissa kimeän äänensä myötä ja onkin esiintynyt animaatiosarjojen lisäksi tv-mainoksissa.
Verta ja luita

**Verta ja luita** oli Ne Luumäet -yhtyeen toinen albumi. Se julkaistiin vuonna 1989 sekä vinyyli- että CD-levynä. Edellisestä levystä poiketen kappaleet eivät ole suomennoksia Ramones-yhtyeen lauluista, vaan yhtyeen omaa tuotantoa.

Albumin kansitaide muistuttaa kauhusarjakuvalehteä, ja se on peräisin Yöjuttu-sarjakuvalehdestä vuodelta 1975, alkuperäinen kansi on yhdysvaltalaisesta lehdestä Vault of Evil, numero 8, vuodelta 1973.  http://comicbookdb.com/graphics/comic_graphics/1/211/105537_20070918033945_large.jpg. Kansitaiteilija on Rich Buckler.
Albumin takakannessa on muun muassa ilmoitettu tuottajan sijaan päätoimittaja. 

Vuonna 1997 Poko Rekords uudelleenjulkaisi levyn CD-muodossa.

## Kappaleet

#
#
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* ''Verta ja luita'' finnmusic.net -sivustolla
Boris Berezovski (pianisti)

**Boris Vadimovitš Berezovski** (, s. 4. tammikuuta 1969 Moskova) on venäläinen pianisti.

Berezovski opiskeli Moskovan konservatoriossa. Vuoden 1988 ensiesiintymisensä jälkeen Times-lehti kuvaili häntä sanoin: *"An artist of exceptional promise, a player of dazzling virtuosity and formidable power"*. Kaksi vuotta myöhemmin hän voitti ensimmäisen palkinnon kansainvälisessä Tšaikovski-kilpailussa Moskovassa.

## Lähteet
Brad Garrett

**Brad H. Gerstenfeld** (s. 14. huhtikuuta 1960 Woodland Hills, Los Angeles, Kalifornia, Yhdysvallat) yhdysvaltalainen näyttelijä ja koomikko. Hän on tehnyt roolin televisiosarjassa *[[Kaikki rakastavat Raymondia]]* ja palkittu siitä Emmyllä kolmesti, vuosina 2002, 2003 ja 2005.

Uransa alkuvaiheessa Gerstenfeld oli stand up -koomikko ja menestyttyään jatkoi esiintymisiään televisiossa. 1980-luvun lopulla hän esiintyi muutamissa televisiosarjoissa vierailevana tähtenä ja sai vuonna 1996 roolin komediasarjasta *Kaikki rakastavat Raymondia*. Sarjaa tehtiin vuoteen 2005. Matalan äänensä ansiosta hän on tehnyt 1980-luvulta asti äänirooleja, muun muassa vuosina 1993–1995 kahden tyhmän koiran roolit animaatiossa *The Big Dog* ja roolin Rasvanahka animaatiossa *[[Prätkähiiret]]*.

## Aiheesta muualla
*
Chi

**Chi** voi tarkoittaa seuraavia:

* Chi, qi, kiinalainen käsite, elämänenergia
* Chi, ち tai チ, japanilainen kana-kirjoitusmerkki
* CHI, Chilen maakoodi
* Chi, henkilöitä:
** Chi Chunxue (s. 1988), kiinalainen maastohiihtäjä
** Chi Kueng Ho, *Godfrey Ho* (s. 1948), hongkongilainen elokuvaohjaaja ja käsikirjoittaja
** Chi Wang, yhdysvaltalainen sarjakuvien tekijä
** Chi Zijian (s. 1964), kiinalainen kirjailija
** Nina Li Chi (s. 1961), kiinalainen näyttelijä, Miss Aasia 1986

* Chi, kuvitteellisia henkilöitä:
** Chi, kissanpentu mangasarjassa *[[Chi's Sweet Home]]*
** Quan Chi, Mortal Kombat -tappelupelisarjassa

* khii, kreikkalaisen kirjaimiston 22. kirjain.
Magnum II

**Magnum II** on rockyhtye Magnumin toinen studioalbumi. Se julkaistiin vuonna 1979 Jet Recordsin kautta. Albumilta julkaistiin kaksi singleä, "Changes" (syyskuu 1979) ja "Foolish Heart" (marraskuu 1979).

## Kappaleet
Kaikki kappaleet on säveltänyt ja sanoittanut Tony Clarkin.

#"Great Adventure" – 4:54
#"Changes" – 3:15
#"The Battle" – 2:10
#"If I Could Live Forever" – 4:02
#"Reborn" – 5:45
#"So Cold The Night" – 4:04
#"Foolish Heart" – 3:13
#"Stayin' Alive" – 3:22
#"Firebird" – 4:47
#"All Of My Life" – 4:43

Vuonna 2005 julkaistun laajennetun version bonusraidat:
#"Lonesome Star" [B-Side] – 3:13
#"Changes" [Remix] – 4:11
#"Everybody Needs" [B-Side] – 2:52
#"Changes" [Live] – 3:44
#"Foolish Heart" [Acoustic] – 2:54

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Richard Bailey – koskettimet, huilu
*Kex Gorin – rummut

## Aiheesta muualla
* Magnum II: Expanded Edition – Sanctuary Recordsin albumia käsittelevä sivusto
Dina Sherman

**Dina Sherman** on yhdysvaltalainen ääninäyttelijä, joka tunnetaan muun muassa vuoden 2006 Prätkähiiret -sarjasta Minnin roolista.

## Ura
Enimmäkseen äänirooleja tehnyt Sherman on esiintynyt myös televisiosarjoissa kuten Dharma & Greg, Siskoni on noita ja Good Morning, Miami. 1990-luvulla ensimmäiset ääniroolinsa tehnyt Sherman on ääninäytellyt usein sivuhahmoja. Ensimmäinen päärooli oli animesarjassa Mon Colle Knights, jossa hän dubbasi Glukoa. Sherman teki dubbauksia myös Digimoniin.

## Ääniroolit
**[[Final Fantasy XIV]]* (2010)
**[[Bleach* (manga)|Bleach]]* (2008)
**Prätkähiiret* (2006–2007)
**Naruto* (2006)
**Digimon Frontier* (2002)
**Digimon Tamers* (2002)
**Digimon Zero Two* (2000–2001)
**The Puzzle Club Pet-Napping Mystery* (1999)
**Teräsmies* (1999)
**The New Batman Adventures* (1998)
**In the House* (1997)
**Duckman: Private Dick/Family Man* (1994)
**Sazan aizu* (1994)
**They Came from Outer Space* (1991)
**Pienen pieni veturi'' (1991)

## Aiheesta muualla
* TV.com 
* Voice Chasers
Postiseikkailu

**Postiseikkailu** (vuoteen 2023 asti **Kantti X Kantti**) on huvipuistolaite Särkänniemessä. Laitteessa on betonielementeistä rakennettu kiemurteleva autorata, jonka keskellä kulkee kisko, josta vanhan ajan autot saavat virran sähkömoottoreihinsa. Rata on avattu vuonna 1981, ja autot on valmistanut saksalainen Ihle, joka on valmistanut myös Linnanmäen Maisemajunan. Laite on suunnattu lapsille, mutta kyytiin pääsevät myös aikuiset. Vuonna 2023 laitetta uudistettiin ja se sai uuden nimen Postiseikkailu.

## Lähteet

## Aiheesta muualla
* Postiseikkailu Särkänniemen sivuilla
* Kantti X Kantti Särkänniemen sivulla (Arkistoitu versio)
C’mon and Love Me

**C’mon and Love Me/Getaway** on Kiss-yhtyeen single vuodelta 1975. Laulaja-kitaristi Paul Stanley on kirjoittanut kappaleen *C'mon and Love Me* ja kappaleen *Getaway* on kirjoittanut soolokitaristi Ace Frehley. Stanley laulaa kappaleen *C'mon and Love Me* ja rumpali Peter Criss kappaleen *Getaway*.

## Kappaleet
# C’mon and Love Me (säv., san. ja sov. Paul Stanley)
# Getaway (säv., san. ja sov. Ace Frehley)

## Kokoonpano
* Paul Stanley – rytmikitara, laulu (kappaleessa *C'mon and Love Me*), taustalaulu
* Gene Simmons – bassokitara, taustalaulu
* Ace Frehley – soolokitara, taustalaulu
* Peter Criss – rummut, taustalaulu, laulu (kappaleessa *Getaway*)
Sure Know Something

**“Sure Know Something“** on yhdysvaltalaisen Kiss-yhtyeen kappale, joka julkaistiin ensimmäisen kerran yhtyeen seitsemännellä studioalbumilla *[[Dynasty (Kissin albumi)|Dynasty]]* vuonna 1979. Kappaleen ovat säveltäneet yhtyeen laulaja ja rytmikitaristi Paul Stanley ja *Dynastylla* yhtyeen tuottajana työskennellyt Vini Poncia. Kappaleen laulaa Paul Stanley. “Sure Know Something“ julkaistiin *Dynastyn* toisena singlenä vuoden 1979 elokuussa b-puolenaan yhtyeen rumpali Peter Crissin, lauluntekijä Stan Penridgen ja Poncian säveltämä, Peter Crissin laulama kappale “Dirty Livin’“. Länsi-Saksassa ja Ranskassa singlen kappalejärjestys muutettiin, ja “Dirty Livin'“ julkaistiin singlen a-puolena, kun “Sure Know Something“ sen sijaan oli vaihdettu singlen b-puoleksi.

”Sure Know Something” ylsi yhtyeen kotimaassa Yhdysvalloissa top 50:een, mutta suurin menestys se oli Alankomaissa, missä se pääsi listakolmoseksi.

Kappale käynnistyy yhtyeen basisti Gene Simmonsin soittamalla bassokuviolla.

Vini Poncia pitää kappaletta parhaana, jonka hän on yhdessä Paul Stanleyn kanssa tehnyt. Myös Stanley itse on kehunut kappaletta ja kertonut nauttineensa sen soittamisesta. Kappaleen työstö aloitettiin kertosäkeestä, minkä jälkeen ilmaan heitettiin erilaisia ideoita.

## Kappaleet
;A-puoli
#

;B-puoli
#

## Lähteet
* Singlen kappaleet, kestot ja tuottajat: Single austriancharts.at -sivustolla

### Viitteet
Tervasoutu

**Tervasoutu** on Oulujoella vuosittain järjestettävä tapahtuma, jossa tervaveneillä soudetaan joen yläjuoksulta Ouluun kulkenutta perinteistä tervankuljetusreittiä.  

Veneet ovat perinteisten tervaveneiden mallisia 10–15 hengen veneitä. Vuonna 2007 venekuntia oli 27 kappaletta.

Reitti lähtee Oulujärven suulta Vaalasta, kulkee Utajäven ja Muhoksen läpi, ja päättyy Ouluun. Voimalaitospadot kierretään maitse. Oulun Kilpaveljet ry on järjestänyt tapahtuman vuodesta 1984 lähtien yleensä viikkoa ennen juhannusta.

## Lähteet
Norderney

**Norderney** on yksi seitsemästä asutusta saaresta Itäfriisiensaarilla Saksan Pohjanmeren rannikolla. Alue kuuluu Ala-Saksin osavaltioon ja Aurichin piirikuntaan ja muodostaa oman kuntansa.

Saari on 14 kilometrin pituinen ja noin 2,5 kilometrin levyinen, ja sen kokonaispinta-ala on noin 26,3&nbsp;neliökilometriä, joten se on Saksan kymmenenneksi suurin saari. Norderneyn väkiluku on 6&nbsp;088 henkeä (2014). Saaren pohjoisrannalla sijaitsee 14 kilometrin pituinen hiekkaranta, joka tekee Norderneystä houkuttelevan turistikohteen.

Toisen maailmansodan aikana Kanaalisaarten Alderneyssä toiminut Lager Norderneyn työleiri oli saanut nimensä Norderneyn saaren mukaan.

## Lähteet

## Aiheesta muualla
Aapeli (täsmennyssivu)

**Aapeli** tarkoittaa seuraavia suomalaisia asioita ja henkilöitä:
*Aapeli, miehen etunimi
* Aapeli eli Simo Puupponen, kirjailija ja lehtimies
*Aapeli, ensimmäinen suomalainen digitaalinen pelilaite 
*Aapeli.com, vuosina 2002–2019 toiminut peliyhteisöpalvelu
*Aapeli, vuoden parhaalle pelille myönnettävä palkinto
*Kauppakeskus Aapeli, kauppakeskus Kuopiossa.
*Aapeli-myrsky, ennätyksellinen myrsky vuoden 2019 alussa.

## Lähteet
Maggie Q

**Margaret Denise Quigley**, paremmin tunnettu nimellä **Maggie Q**, myös **Maggie Quigley** (s. 22. toukokuuta 1979 Honolulu, Havaiji) on yhdysvaltalainen näyttelijä ja malli.

Maggie Q on tunnettu julkisuuden henkilö Hongkongissa ja muualla Aasiassa. Hän on näytellyt viime vuosina myös merkittävissä tuotannoissa Hollywoodissa. Hän näytteli pääosaa televisiosarjassa *[[Nikita (vuoden 2010 televisiosarja)|Nikita]]*.

## Varhainen elämä

Maggie Q:n yhdysvaltalainen isä oli syntyperältään sekoitus puolalaista, irlantilaista ja ranskalaista. Hänen äitinsä oli puolestaan vietnamilainen. Hänen vanhempansa olivat tavanneet isän ollessa komennuksella Vietnamissa.

Maggie Q on uusioperheen viidestä lapsesta nuorin. Hänellä on kaksi siskoa sekä kaksi sisarpuolta äitinsä edellisestä avioliitosta. Hän kilpaili lapsuudessaan uinti- ja yleisurheilukilpailuissa. Valmistuttuaan Mililani High Schoolista Maggie Q lähti Japaniin ja Hongkongiin ansaitsemaan rahaa mallina. Hän sai ensimmäisen näyttelijänroolinsa kiinankielisessä televisiosarjassa vuonna 1998 ja on jatkanut alalla siitä lähtien.

## Ura

Maggie Q saavutti huomiota työskennellessään mallina Hongkongissa. Hänen läpimurtonsa näyttelijänä oli pääroolit Hongkong-elokuvissa *[[Gen-Y Cops]]* ja *[[Naked Weapon]]*, joissa hän esitti itämaisia taistelulajeja käyttävää tappajaa Charlene Chingiä.

Maggie Q kokeili myös menestyksekkäästi Hongkongin teatteria David Pinnerin *All Hallow's Evessä*. *South China Morning Postin* toimittaja Tom Hilditch arvioi tähtiesitykseksi hänen suorituksensa 16-vuotiaan, puhkeavaa seksuaalisuuttaan kokevan nuoren naisen roolissa. Hänen Hollywood-uransa tunnetuimmat työt ovat rikollisjohtajan rakastajattaren kungfu-taistelija Mai Linhin rooli elokuvissa *[[Die Hard 4.0]]* sekä hänen *[[Vaarallinen tehtävä III]]* näyttelemänsä IMF-tiedustelujärjestön eliittijoukon ainoan naisjäsenen Lei Zhenin rooli. Lisäksi Maggie Q näytteli pääosaa yhdysvaltalaisessa rikossarjassa *[[Nikita (vuoden 2010 televisiosarja)|Nikita]]*.

## Lähteet

## Aiheesta muualla

*
Margi McAllister

**Margaret I. McAllister** on englantilainen kirjailija, joka asuu Yorkshiressä. Hän toimi pitkään tanssin ja draaman opettajana, mutta on nykyään kokopäivätoiminen kirjailija. Hän sai arvostetun German Leander Nook Prize -kirjallisuuspalkinnon vuonna 2005.

## Bibliografia

**The Mistmantle Chronicles Book 1 : Urchin of the Riding Stars* (Suom. Orrin, Usvasaaren sankari)
**The Mistmantle Chronicles Book 2 : Urchin and the Heartstone* (Orrin ja Sydänkivi)
**The Mistmantle Chronicles Book 3 : The Heir of Mistmantle* (Orrin ja Usvasaaren perillinen)
**The Mistmantle Chronicles Book 4 : Urchin and the Raven War* (Orrin ja korppisota)
**The Mistmantle Chronicles Book 5 : Urchin and the Rage Tide*
**The Life Shop*
**A Friend for Rachel*
**Hold My Hand and Run*
**Ghost at the Window' 
**The Octave of Angels*
**Never Wash Your Hair*
**The Worst of the Vikings*
**The Mean Dream Wander Machine*
**The Doughnut Dilemma*
**Winner*
**My Guinea Pig is Innocent*
**Snow Troll*
**Black Death*
**Threads of Deceit''
Rotuaari Piknik

**Rotuaari Piknik** on Oulussa vuosittain järjestetty musiikkitapahtuma. Festivaali järjestettiin kaupungin keskustassa kävelykatu Rotuaarilla. Tapahtuma on järjestetty vuodesta 1999, yleensä kolmi- tai nelipäiväisenä heinäkuun alussa. Festivaalin korvaa vuonna 2017 alkanut Suomipop Festivaali.

Esimerkiksi vuonna 2007 festivaaleille osallistui 7&nbsp;300 maksanutta vierasta. Esiintyjinä olivat muun muassa Martti Servo & Napander, Apulanta ja Irina.

Rotuaari Piknikin järjestää Pro Piknik Festivals Oy ja promoottorina toimii Ilpo Sulkala.

Kesällä 2023 Piknik järjestettiin taas usean vuoden tauon jälkeen, uudessa paikassa Mannerheimin puistossa.

## Lähteet
Oulun kansainvälinen lasten- ja nuortenelokuvien festivaali

**Oulun kansainvälinen lasten- ja nuortenelokuvien festivaali** on Oulussa vuosittain pidettävä lasten- ja nuortenelokuvien katselmus- ja kilpailutapahtuma. Festivaalin järjestää Oulun Elokuvakeskus ry. Tapahtumaa on järjestetty vuodesta 1982 lähtien.

Festivaali jakaantuu viiteen sarjaan: kilpasarja, nuortensarja, maailmanpyörä, kotimainen katselmus ja erikoissarjat.

Festivaaleilla jaetaan muun muassa kilpailusarjan parhaan elokuvan ohjaajalle sanomalehti Kalevan lahjoittama 3&nbsp;000 euroa, Kansainvälisen lasten- ja nuortenelokuvien järjestön CIFEJ:n palkinto sekä Sanna Koiviston suunnittelema *Pikku karhu*, suomalaisen lastenelokuva-alan tunnustuspalkinto.

Festivaali järjestetään vuosittain viikolla 47. Esityspaikkoja ovat Finnkino Plaza sekä Kulttuuritalo Valveella sijaitsevat Valvesali ja Studio. Alun perin päätapahtumapaikkana oli vuonna 1982 valmistuneen Oulun kaupunginkirjaston uudisrakennuksen 168-paikkainen elokuvasali, jossa toimi Oulun Kirjastokino.

## Lähteet

## Aiheesta muualla
* Oulun Elokuvakeskus ry
* Elokuvateatteri Studio
* Oulun kaupunki
* Kulttuuritalo Valve
* CIFEJ
* european-films.net
Walking with a Ghost

__NOTOC__
***Walking with a Ghost*** on yhtyeen The White Stripes EP, joka julkaistiin joulukuussa 2005, kuusi kuukautta albumin *[[Get Behind Me Satan]]* jälkeen. Kappaleen "Walking with a Ghost" on kirjoittanut kanadalainen duo Tegan and Sara, ja kappale on myös heidän albumillaan *[[So Jealous]]* (2004).

## Kappaleet
Kaikki kappaleet kirjoittanut Jack White, ellei toisin mainittu.

# 
# 
# 
# 
# 

* Kappaleet 3 & 4 nauhoitettu live-esityksestä 15. elokuuta 2005 (lähetetty radiosta 6. syyskuuta 2005) losangelesilaiselle 89.9 KCRW -radiolle
* Kappaleet 2 & 5 nauhoitettu live-esityksestä 1. kesäkuuta 2005 Manausissa, Brasiliassa
* Kaikki kappaleet ovat myös albumin *[[Get Behind Me Satan]]* singlejen B-puolilla.

## Arvostelut
* Allmusic: 

## Lähteet
Oulunkylän siirtolapuutarha

**Oulunkylän siirtolapuutarha** on vuonna 1940 perustettu siirtolapuutarha Helsingin Oulunkylän Veräjälaaksossa, Vantaanjoen varressa. Siellä on 203 mökkiä.

## Siirtolapuutarha
Oulunkylän siirtolapuutarhayhdistyksen puheenjohtaja on vuodesta 1984 ollut Raili Wilén. Yhdistys vastaa palstojen vuokraamisesta ja huolehtii talkoovoimin yleisten alueiden hoidosta. Vantaanjoen tulviminen  haittaa ajoittain siirtolapuutarhaa. Tulvavalli valmistui vuonna 2016 ja sitä korotettiin vuonna 2017. Aiemmin joesta oli laadittu tulvakartta, josta siirtolapuutarhan vaarankohdat näkyivät. 

Siirtolapuutarhassa on käytöstä poistettu vesitorni, jonka korkeus on noin yhdeksän metriä ja tilavuus noin 50 m³. 

## Lähteet
* Kaupunginosat.net.  Luettu 24.7.2007

### Viitteet

## Aiheesta muualla

* Oulunkylän siirtolapuutarhayhdistyksen kotisivut
Rhamphorhynchus

**Rhamphorhynchus** oli jurakaudella noin 170–150 miljoonaa vuotta sitten elänyt pitkähäntäinen pterosaurus. Sen pitkä nimi merkitsee ”nokkahammasta”, joka tulee sen suuresta hampaallisesta nokasta. Rhamphorhynchus oli vain 17,5&nbsp;cm pitkä, mutta siipiväliä sillä oli jopa metri. Rhamphorhynchuksen ravintoa olivat luultavasti kalat, sillä sen tarkat leuat sopivat hyvin kalastamiseen matalikoista.

## Fossiililöydöt

Useita Rhamphorhychuksen lähes täydellisesti säilyneitä fossiileita on löydetty Saksan Solnhofennin kallkkikivikerrostumista, joista voi jopa nähdä siipien ohuet hienorakenteet. Muita sen fossiileita on löydetty Afrikasta Tansaniasta.
Berghamn (Nauvo)

**Berghamn** on Nauvon pääsaaren eteläpuolella sijaitseva saari ja kylä. 64 hehtaarin kokoisella saarella asuu nykyään ympärivuotisesti kuusi ihmistä, mutta kesäisin mökkiläisten myötä määrä moninkertaistuu. Vuonna 2007 vakituisia asukkaita oli kolme.  

Saari on hyvä satamapaikka eteläisellä Saaristomerellä – satamapaikkaa ovat käyttäneet jo viikingit. Maakirjojen mukaan saarella on asuttu 1500-luvulta lähtien. Enimmillään asukkaita on ollut 1800-luvun lopulla, yli 40. He elättivät itsensä kalastamalla ja hylkeenpyynnillä sekä linnustuksella ja karjaa pitämällä. Verot maksettiin kalassa. Saarelle asennettiin sähköt 1980-luvulla.

Saaren pohjoinen osa on Saaristomeren kansallispuistoa, johon kuuluu perinnemaiseman muodostama Västerbyn kalastajatila. Tilan päärakennus on sisustettu 1940–50-lukujen tyyliin. Berghamnnin kylä on myös osa Museoviraston valtakunnallisesti merkittäväksi rakennetuksi kulttuuriympäristöksi määrittelemää Länsi-Turunmaan ulkosaariston kyläasutusta.

## Liikenneyhteydet
Yhteysalus M/S Baldur  liikennöi säännöllisesti Nauvon Pärnäisistä Berghamniin. Saarella on vierasvenesatama. Maantieyhteyttä ei ole.

## Lähteet
*

### Viitteet

## Aiheesta muualla
*luontoon.fi: Berghamnin perinneympäristö ja luontotupa
Berghamn

**Berghamn**-nimisiä saaria on Suomessa useita. Tunnetuimpia ovat
*Berghamn (Nauvo)
*Berghamn (Houtskari)
* Berghamn, lauttasatama Ahvenanmaalla Eckerössä.
Vosges

**Vosges** [] on Ranskan departementti numero 88. Se on nimetty Vogeesien vuoriston () mukaan. Vosges sijaitsee Koillis-Ranskassa, Lorrainen  hallintoalueella. Departementti on pinta-alaltaan 5&nbsp;874 neliökilometriä, ja siellä on 378&nbsp;830 asukasta (2011). Vosgesin pääkaupunki on Épinal. Vosges on jaettu edelleen kolmeen arrondissementtiin, 31 kantoniin ja 515 kuntaan.

Vosges oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Vosges muodostettiin osasta historiallista Lothringenin provinssia (nyk. Lorraine).

## Katso myös
* Luettelo Vosgesin kunnista

## Lähteet

## Aiheesta muualla

* Vosgesin departementin kotisivut
Pintasalama

**Pintasalama** tarkoittaa suhteellisen kirkasta pilven valaistumista pilvisalaman yhteydessä. Se ei ole varsinainen salama tai purkaus, vaan nimi tulee siitä, että pilven pinta näyttää hohtavan iskun aikana. Ilmiö syntyy, kun pilven jääkiteet sirottavat salamakanavasta lähtenyttä valoa kuten mattapintainen lampunvarjostin. Hämähäkkisalamaa sen sijaan pidetään varsinaisena pintasalamana.

## Lähteet